Diari Oficial de la Generalitat Valenciana


Sumari del DOGV 9854, del 22-05-2024 (2024/4671)

Extracte de la Resolució de 14 de maig de 2024, de la Direcció General de Producció Agrícola i Ramadera, per la qual es convoquen per a l'exercici 2024 les ajudes que preveu l'Orde 26/2016, de 16 de setembre, de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'establixen les bases reguladores destinades a les subvencions a les explotacions de cria de conills en l'àmbit de la Comunitat Valenciana
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9854

Data del DOGV
:   22-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4671


Data del document
:   14-05-2024

Organisme emissor
:   Conselleria d'Agricultura, Ramaderia i Pesca

Tipus de document
:   Extracte

Anàlisi jurídica

Extracte de la Resolució de 14 de maig de 2024, de la Direcció General de Producció Agrícola i Ramadera, per la qual es convoquen per a l'exercici 2024 les ajudes que preveu l'Orde 26/2016, de 16 de setembre, de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'establixen les bases reguladores destinades a les subvencions a les explotacions de cria de conills en l'àmbit de la Comunitat Valenciana [2024/4671]  
  
  
BDNS (identif.): 762222.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/762222)  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.pap.hacienda.gob.es/bdnstrans/GE/ca/index):»  
  
Apartat primer. Beneficiaris  
Podrà sol·licitar estes ajudes qualsevol persona física o jurídica, incloent-hi societats cooperatives i societats agràries de transformació (SAT), així com comunitats de béns, que siguen titulars d'una explotació cunícola situada a la Comunitat Valenciana, estiguen inscrites en el Registre d'explotacions ramaderes, creat per la Llei 6/2003, de 4 de març, de la Generalitat, de ramaderia de la Comunitat Valenciana, amb anterioritat a l'1 de gener de 2016, hagen mantingut més de 200 conilles femelles reproductores segons el cens que conste en REGA a dates 1 d'abril de 2016 i 1 de març de 2024, que complisquen el que disposen els articles 13 i 14 de la Llei 38/2003, de 17 de novembre, general de subvencions, i que tinguen la consideració de pimes agràries dedicades a la producció primària, tal com es definix en l'annex I del Reglament (UE) 702/2014, de la Comissió, de 25 de juny de 2014.  
  
  
Apartat segon. Objectiu  
Mantindre l'activitat de les explotacions dedicades a la cunicultura a la Comunitat Valenciana.  
  
Apartat tercer. Base reguladora  
Orde 26/2016, de 16 de setembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'establixen les bases reguladores de subvencions destinades a les explotacions de cria de conills en l'àmbit de la Comunitat Valenciana (DOGV 7879).  
  
Apartat quart. Quantia  
Import global màxim: 246.000,00 €.  
  
Apartat quint. Termini presentació sol·licituds  
El termini de presentació de les sol·licituds per a la convocatòria de l'exercici 2024 serà d'1 mes a comptar des de l'endemà de la publicació de l'extracte de la convocatòria en el Diari Oficial de la Generalitat Valenciana.  
  
València, 14 de maig de 2024.- El director general de Producció Agrícola i Ramadera: Simón Martínez Ruiz.